Il-Kap tal-Partit Nazzjonalista u tal-Oppożizzjoni Bernard Grech qal li l-Prim Ministru, Robert Abela, qed ikun ikkundizzjonat mid-deputati tiegħu stess u li hu minn naħa tiegħu għadu sa llum lanqas jista' jemmen l-allegazzjonijiet dwar il-Ministru Carmelo Abela. Grech qal li l-Ministru Abela għandu jwarrab temporanjament sakemm ismu ma jibqax marbut mal-allegazzjonijiet dwar l-attentat ta' serqa fuq il-bank HSBC li kienet ġrat fl-2010. Il-Kap tal-Partit Nazzjonalista Bernard Grech qal dan waqt li l-Ħadd filgħodu kien intervistat mill-ġurnalist Keane Cutajar, fuq l-istazzjon tal-PN. Filmat: In-nuqqas ta' memorja ta' Carmelo Abela dwar is-serqa tal-HSBC Il-PN identifika sit għat-trakka tal-karozzi Dwar it-trakka tal-karozzi Grech qal li l-PN identifika sit f'Ta' Qali fejn tista' ssir din it-trakka. Hu qal li l-mod kif qed jippjana għaliha l-PN hu wieħed fejn ħadd ma jiggwadanja mit-trakka tal-karozzi għal skop kummerċjali biex imbgħad din it-trakka ma ssir qatt. Il-Kap tal-PN qal li importani wkoll li l-post fejn issir din it-trakka ma jwassalx biex tittieħed aktar art. Hi responsabiltà tal-Gvern li jsir screening fil-portijiet Dwar il-pandemija tal-COVID-19 Bernard Grech qal li rridu nibqgħu attenti biex dak li rnexxielna nagħmlu ma nitilfuħx għaliex ħafna kienu nies li għaddew minn tbatijiet u għadhom għaddejjin. Semma' min minħabba l-pandemija, tilef lil dawk għeżież, tilef id-dar u tilef ħafna flus. Hu appella lill-gvern biex issa li l-portijiet ikunu miftuħin għat-turisti jsir screening kif sippost ħalli tkun assigurata s-saħħa u l-għejxien tan-nies. Ma nistgħux nibqgħu niddependu fuq il-kostruzzjoni Mas-settur tal-kostruzzjoni jaqilgħu x'jieklu ħafna nies, eż min se jbigħ il-propjetà, min se jibni, min se jagħmel il-madum u l-għamara u "għalhekk hu importanti li dan is-settur jimxi 'il quddiem imma ma nistgħux inkunu dipendenti fuq dan is-settur, kif ġara fl-aħħar snin." Bernard Grech qal li meta jkollok settur li niddependu minnu biss ikollna l-effetti ta' wara u llum qed nesperjenzaw dan l-effett fejn qed nitilfu spazji miftuħin u bini ikrah. "Irrid nara li d-djar li huma vojta, iridu jiġu utilizzati. U se nagħmlu inċentivi dwar dan," qal il-Kap tal-PN. Il-President jikkundanna l-insulti lejh għax ikkritika l-kostruzzjoni X'jagħmel differenti fix-xandir nazzjonali? "Ejja nifmhu li dan l-istazzjon jiffunzjona bil-finanzi tal-poplu u għandu jwassal l-aħbar ta' kulħadd. Hu evidenti li l-PN hu fi żvantaġġ meta tixxandar aħbar b'mod partikolari fil-filmati li jintużaw u anke kif aħbar tinkiteb u tixxandar." Bernard Grech kompla jgħid li hu bħala Prim Ministru se jassigura riforma ġusta fix-xandir nazzjonali. Aktar proposti fil-ġranet li ġejjin Grech spjega li l-ambjent jibqa' prijorità assoluta għall-Partit Nazzjonalista. "L-ambjent qisu dak l-ilma li ħuta tgħix fih," qal Grech filwaqt li qal li fil-jiem li ġejjin se jkunu qed jitħabbru aktar proposti mill-Partit Nazzjonalista. Hu reġa' semma' kif l-ekonomija għandha tkun hemm għan-nies u li permezz tagħha min hu bieżel ikun ippremjat. "Mhix ġusta li xi ħadd isir sinjur għax hu ħabib tal-Ministu jew tal-Prim Ministru. Inti bil-flus li taqla' għandek tgħix ħajja ta' kwalità u li tkun ġusta." Bernard Grech irrefera ukoll għall-pensjonanti u li ekonomija għan-nies tfisser li mhux ikunu f'istwazzjoni fejn fit-tielet ġimgħa tax-xahar ma jkollhomx biex jgħaddu għax tispiċċa l-pensjoni. Qal li l-anzjani ma nistgħux narawhom bħala li l-ħajja tagħhom spiċċat imma għad għandhom valur fis-soċjetà. Grech qal li f'pajjiżna hawn ħafna servizzi għall-anzjani b'mod partikolari għal dawk li għadhom jgħixu ġo darhom u li ħafna minn dawn is-servizzi daħħalhom Partit Nazzjonalista. L-arti mhix biss entertainment Dwar il-Eurovision Song Contest, il-Kap tal-Partit Nazzjonalista Bernard Grech qal li l-arti għandha tkun prijorità għaliex l-arti mhix biss entertainment. Filwaqt li nafu li għaddejjin minn pandemija u hemm bżonn ta' infurzar ma nistgħux inkomplu nħallu lill-artisti barra, qal Grech b'referenza għad-djs li fl-aħħar jiem esprimew ir-rabja tagħhom li għadhom ma jistgħux jaħdmu minħabba r-restrizzjonijiet. Eurovision: Malta rebħet is-semifinali tat-Tlieta .td_uid_3_60aa4bde452a7_rand.td-a-rec-img{text-align:left}.td_uid_3_60aa4bde452a7_rand.td-a-rec-img img{margin:0 auto 0 0}